**ПРОЕКТ!**

**ОБЩИНСКА СТРАТЕГИЯ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА ШАБЛА (2025-2026г.)**

Законът за предучилищното и училищното образование регламентира приобщаващото образование като неизменна част от правото на образование и въвежда осигуряването на условия за предоставяне на подкрепа (обща и допълнителна) за личностно развитие на децата и учениците.

Приобщаващо образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността.

**I. Причини и мотиви, които налагат приемането**:

Общинската стратегия за подкрепа за личностно развитие на децата и учениците в Община Шабла е разработена в съответствие с чл. 197, ал. 1 и ал. 2 от Закона за предучилищното и училищното образование (ЗПУО) и чл. 5 от Наредбата за приобщаващото образование. Стратегията е изготвена въз основа на

- Анализ на потребностите от подкрепа за личностно развитие на децата и учениците в Община Шабла, разработен в съответствие с чл. 196, ал. 3 от ЗПУОи приет с Решение № 503 от 07.03.2023 година, и протокол № 57/ 07.03.2023 г. от заседание на Общински съвет Шабла и на

- Областната стратегия за подкрепа за личностно развитие на децата и учениците в Област Добрич (2024-2026 г.). Стратегията се приема от Общинския съвет за срок от две години.

**II. Цели, които се поставят:**

Целите и дейностите, заложени в Общинската стратегия, са съобразени със законовата рамка на процеса на приобщаващо образование в българските образователни институции и изконното право на всяко дете да бъде приобщено и ценено, да се гарантира възможността му за подкрепа за личностно развитие според неговите индивидуални потребности. Документът регламентира обществените отношения, свързани с процесите на приобщаващото образование, както и дейностите на институциите на предучилищното и училищното образование в Община Шабла за предоставяне подкрепа за личностно развитие на децата и учениците.

Определянето на визията, целите на Общинската стратегия и дейностите за нейното реализиране е във връзка с анализа на актуалното състояние на образователните институции в Община Шабла - обхват на децата и учениците, кадрова обезпеченост с педагогически и непедагогически специалисти, обща и специализирана физическа и архитектурна среда, с възможностите за реализиране пълноценна подкрепа за личностно развитие.

**Визията** на Общинската стратегия се определя като: Осъзнато и пълноценно изграждане на обща и допълнителна подкрепа за личностно развитие на децата и учениците в образователните институции чрез осигуряване на ключови фактори и ресурси от всички заинтересовани страни в системата на предучилищното и училищното образование на територията на Община Шабла.

**Стратегическите цели са:**

**1.** Гарантиране на всяко дете и ученик на правото му на качествено образование и на достъп до обща и допълнителна подкрепа за личностно развитие в зависимост от неговите потребности, възможности, личностни качества, знания, умения и интереси.

**2.** Насърчаване усъвършенстването на професионалните умения на ангажираните специалисти с предоставянето на обща и допълнителна подкрепа за личностно развитие.

**3.** Междуинституционално взаимодействие между местните и държавни органи и структури, образователни институции, доставчиците на социални услуги, граждански организации и родители за посрещане на разнообразието от образователни потребности на децата и учениците.

**III. Финансови и други средства, необходими за прилагането на новата нормативна уредба**:

Дейностите, включени в Общинската стратегия за подкрепа за личностно развитие на децата и учениците от Община Шабла предполагат гарантиране на необходимите финансови средства от държавата във връзка с прилагането на Наредбата за приобщаващо образование и в този смисъл предоставяне средства на съответните институции, пряко ангажирани с общата и допълнителна подкрепа.

**IV. Очаквани резултати от прилагането:**

* Осигуряване на пълноценна обща и допълнителна подкрепа за личностно развитие на децата и учениците от всички образователни институции в Община Шабла съвместно с държавните и местни органи и структури;
* Синхронизиране нормативната база на Община Шабла в съответствие със Закона за предучилищното и училищното образование и Наредбата за приобщаващо образование.

**V. Анализ за съответствието с правото на Европейския съюз:**

Настоящата Общинска стратегия за подкрепа за личностно развитие на децата и учениците в Община Шабла е в пълно съответствие с европейското законодателство, при спазване разпоредбите и целите на националното и местно законодателство.

**ОБЩИНСКА СТРАТЕГИЯ**

**ЗА ПОДКРЕПА**

**ЗА ЛИЧНОСТНО РАЗВИТИЕ**

**НА ДЕЦАТА И УЧЕНИЦИТЕ**

**В ОБЩИНА ШАБЛА**

**(2025 – 2026 г.)**

**СЪДЪРЖАНИЕ**

**СПИСЪК СЪС СЪКРАЩЕНИЯТА:**

**РЕЗЮМЕ НА ОБЩИНСКАТА СТРАТЕГИЯ:**

1. **ВЪВЕДЕНИЕ.**

**I. 1.** Нормативни изисквания за разработката.

**I. 2.** Подход за разработването на Общинската стратегия.

**I. 3.** Общи условия за процеса на подкрепа за личностно развитие в контекста на Закона за предучилищно и училищно образование и Наредбата за приобщаващото образование.

1. **ПРЕДПОСТАВКИ ЗА РАЗРАБОТКАТА И ПРЕДИЗВИКАТЕЛСТВА.**
2. **РЕЗЮМЕ НА АНАЛИЗА НА СЪСТОЯНИЕТО НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 1. ОБЩА ХАРАКТЕРИСТИКА /ПРОФИЛ НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА.**

**III. 1**.**1.** Общи сведения за образователните институции в община Шабла;

**III. 1.2.** Данни за деца от специализираните институции за предоставяне на социални услуги и на децата, на които се предоставят социални услуги в общността или социални услуги от резидентен тип;

**III. 1.3.** Данни за обхват и посещаемост на децата и учениците.

**III. 2. ДЕЦА И УЧЕНИЦИ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ.**

**III. 2.1.** Данни за включването на децата и учениците във форми за развитие на интересите и потребностите;

**III. 2.2.** Данни за деца и ученици в риск;

**III. 2.3.** Данни за деца и ученици със специални образователни потребности;

**III. 2.4.** Данни за деца и ученици с хронични заболявания;

**III. 2.5.** Данни за деца и ученици с изявени дарби.

**III. 3.** **КАДРОВАТА ОБЕЗПЕЧЕНОСТ СЪС СПЕЦИАЛИСТИ В СИСТЕМАТА НА ПРЕДУЧИЛИЩНО И УЧИЛИЩНОТО ОБРАЗОВАНИЕ ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 3.1.** Данни за персонала в училищата и ДГ и други специалисти на територията на община Шабла;

**III. 3.2.** Информация за възможностите на училищата /ДГ за ресурсно обезпечаване на подкрепа на децата и учениците със СОП;

**III. 3.3.** Кадрова осигуреност със специалисти в социални и други институции на територията на община Шабла;

**III. 3.4.** Реализирани форми за повишаване педагогическите компетенции на педагогическите специалисти, свързани с осигуряване и реализиране подкрепа за личностно развитие на децата и учениците.

**III. 4. ВЗАИМОДЕЙСТВИЯ И ПАРТНЬОРСКИ МРЕЖИ.**

**III. 4.1.** Изградени партньорства между образователните институции и други заинтересовани страни;

**III. 4.2.** Изграждане на партньорства с други институции, функциониращи на територията на община Шабла и извън нея в изпълнение на дейностите по подкрепа на личностното развитие.

**III. 5. АНАЛИЗ НА СЪСТОЯНИЕТО НА ОБЩИНА ШАБЛА.**

**III. 5.**1. Общинска политика за подкрепа на личностното развитие на децата и учениците, специфични условия, обективни и субективни трудности, рискове, възможни решения;

**III. 5.2.** Сътрудничество между институциите в системата на предучилищното и училищното образование, държавните и местните органи и структури и доставчиците на социални услуги;

**III. 5.3.** Добри практики в областта на приобщаващото образование.

1. **ВИЗИЯ И СТРАТЕГИЧЕСКИ ЦЕЛИ НА ОБЩИНСКАТА СТРАТЕГИЯ.**

**IV. 1.** Визия на Общинската стратегия за подкрепа за личностно развитие ( 2025 – 2026 г.);

**IV. 2.** Стратегически цели на Общинската стратегия.

1. **ДЕЙНОСТИ ЗА ИЗПЪЛНЕНИЕ НА СТРАТЕГИЧЕСКИТЕ ЦЕЛИ.**

**VI. ОЧАКВАНИ РЕЗУЛТАТИ ОТ ИЗПЪЛНЕНИЕТО НА ПРЕДВИДЕНИТЕ ДЕЙНОСТИ.**

**VII. КАЧЕСТВЕНИ КРИТЕРИИ ЗА ОЦЕНКА НА ИЗПЪЛНЕНИЕТО НА ОБЩИНСКАТА СТРАТЕГИЯ.**

**VIII. КООРДИНИРАНЕ НА ИЗПЪЛНЕНИЕТО НА ОБЩИНСКАТА СТРАТЕГИЯ.**

**СПИСЪК НА СЪКРАЩЕНИЯТА**

|  |  |
| --- | --- |
| ДГ | Детска градина |
| ДСП | Дирекция за социално подпомагане |
| ДПЛР | Допълнителна подкрепа за личностно развитие |
| ЕПЛР | Екип за подкрепа за личностно развитие |
| ЗПУО | Закон за предучилищното и училищното образование |
| МОН | Министерство на образованието и науката |
| МС | Министерски съвет |
| МКБППМН | Местна комисия за борба с противообществени прояви на малолетни и непълнолетни |
| НПО | Неправителствена организация |
| НЕИСПУО | Национална електронна информационна система за предучилищно и училищно образование |
| ОЗД | Отдел „Закрила на детето“ |
| ОПЛР | Обща подкрепа за личностно развитие |
| ОбДК/ ЦПЛР | Общински детски комплекс/ Център за подкрепа за личностното развитие |
| ОУ | Основно училище |
| РДСП | Регионална дирекция за социално подпомагане |
| РЕПЛРДУСОП | Регионален екип за подкрепа за личностно развитие на деца и ученици със специални образователни потребности |
| РЗИ | Регионална здравна инспекция |
| РУО | Регионално управление на образованието |
| РЦПППО | Регионален център за подкрепа процеса на приобщаващото образование |
| СОП | Специални образователни потребности |
| СУ | Средно училище |
| ЦОП | Център за обществена подкрепа |
| ЦСРИ | Център за социална рехабилитация и интеграция |
| ЦОУД | Целодневна организация на учебния ден |
| ЦСОП | Център за специална образователна подкрепа |

**РЕЗЮМЕ НА ОБЩИНСКАТА СТРАТЕГИЯ**

Стратегическата част на Общинската стратегия за подкрепа за личностно развитие на децата и учениците на община Шабла се разработва въз основа на актуалното състояние на образователните институции на територията на общината и проучения им капацитет за осигуряване подкрепа за личностно развитие на децата и учениците. Тя се основава на националната политика в областта на приобщаващото образование като неизменна част от правото на образование.

Целите и приоритетите на Общинската стратегия са съобразени със законовата рамка на процеса на приобщаващо образование в българските образователни институции и изконното право на всяко дете да бъде приобщено и ценено, да се гарантира достъпа му до подкрепа за личностно развитие съобразно неговите индивидуални потребности.

В Общинската стратегия се уреждат обществените отношения, свързани с процесите на приобщаващото образование, както и дейностите на всички институции в системата на предучилищното и училищното образование за предоставяне на подкрепа за личностно развитие на децата и учениците.

Основните принципни постановки в настоящата стратегия са:

1. Гарантиране на правото на всяко дете и ученик на достъп до детска градина и училище най-близо до неговото местоживеене и качествено образование.
2. Приемане и зачитане уникалността на всяко дете и ученик и подкрепа на неговото личностно израстване, на които образователните институции трябва да откликнат по най-подходящия начин, чрез гарантиране на максимално развитие на неговия потенциал.
3. Професионално развитие и повишаване на педагогическите компетентности на работещите в образователните институции с цел осигуряване на обща и допълнителна подкрепяща среда на децата и учениците.
4. Сътрудничество на институциите в системата на предучилищното и училищното образование на всички равнища – управление, диалог и екипност, споделяне на добри практики в процеса на приобщаващото образование, ефективно взаимодействие с родителските общности и НПО, осигуряване на обща и допълнителна подкрепяща среда.

Настоящата стратегия обхваща двугодишен период и се фокусира върху приоритети, дейностите за изпълнението на които ще доведе до осъзнато и пълноценно приобщаващо образование в детската градина и училищата и ще гарантира качествено образование за всяко дете и ученик.

**І. ВЪВЕДЕНИЕ.**

**I. 1. Нормативни изисквания за разработката.**

Общинската стратегия за подкрепа за личностно развитие на децата и учениците на община Шабла е разработена в изпълнение на разпоредбата на чл. 197 от Закона за предучилищното и училищното образование (в сила от 01.08.2016 г.) и чл. 5 от Наредбата за приобщаващото образование (приета с ПМС № 286 от 04.11.2016 г. посл. изм. ДВ. бр.23 от 19 март 2024г.) и въз основа на Областната стратегия за подкрепа на личностното развитие на децата и учениците. Тя се позовава на Анализа на потребностите от подкрепа за личностно развитие на децата и учениците, приет с Решение № 503 от 07.03.2023 година, и протокол № 57/ 07.03.2023 г. от заседание на Общински съвет Шабла.

**I. 2. Подход за разработването на Общинската стратегия.**

В процеса на разработване на Общинската стратегия за подкрепа за личностно развитие на децата и учениците са осъществени дейности, свързани с координиране на техническия екип. Стремежът е да се концентрира обхвата на ограничен брой приоритети в съответствие с философията на приобщаващото образование, заложени в ЗПУО и съпътстващите го нормативни документи, като се залага на висока степен на обвързаност на целите и резултатите от тях чрез реално измерими и проследими индикатори.

Проучен е пакет от действащи стратегически документи на европейско, национално, регионално и местно ниво, различни секторни стратегии и програми, статистически данни.

Особено важен източник на информация за актуалното състояние на образователните институции на територията на общината и капацитета за осигуряване подкрепа за личностно развитие на децата и учениците са Анализите на потребностите от подкрепа за личностно развитие на децата и учениците, изготвени от директорите на училищата и детската градина на територията на община Шабла.

**I. 3. Общи условия за процеса на подкрепа за личностно развитие в контекста на Закона за предучилищно и училищно образование и Наредбата за приобщаващото образование.**

Подкрепа за личностно развитие на децата и учениците се осигурява от институциите в системата на предучилищното и училищното образование съвместно с държавните и местните органи и структури и доставчиците на социални услуги съгласно чл. 174 ал. 1 от ЗПУО.

Подкрепата за личностно развитие се осигурява на всички деца и ученици съобразно техните индивидуални потребности и има за цел да осигури подходяща физическа, психологическа и социална среда за развитие на способностите и уменията им съгласно чл. 176, ал. 1 от ЗПУО и чл. 4, ал. 2 от Наредбата за приобщаващото образование.

Държавният образователен стандарт за приобщаващо образование се определя с Наредбата за приобщаващо образование, която регламентира и реда за предоставяне на обща и допълнителна подкрепа.

Децата и учениците имат право да получат обща и допълнителна подкрепа за личностно развитие съгласно чл. 171, ал. 1, т. 7 от ЗПУО.

Общата и допълнителната подкрепа за личностно развитие се осигурява там, където са детето и ученикът – чл. 177 ал. 2 от ЗПУО.

Общата подкрепа за личностно развитие е насочена към развитие на потенциала на всяко дете и ученик и включва:

1. екипна работа между учителите и други педагогически специалисти;

2. допълнително обучение по учебни предмети при условията на ЗПУО;

3. допълнителни модули за деца, които не владеят български език (само за детските градини);

4. допълнителни консултации по учебни предмети, които се провеждат извън редовните учебни часове;

5. консултации по учебни предмети;

6. кариерно ориентиране на учениците;

7. занимания по интереси;

8. библиотечно-информационно обслужване;

9. грижа за здравето;

10. осигуряване на общежитие;

11. поощряване с морални и материални награди;

12. дейности по превенция на насилието и преодоляване на проблемното поведение;

13. ранно оценяване на потребностите и превенция на обучителните затруднения;

14. логопедична работа;

Допълнителната подкрепа за личностно развитие се предоставя въз основа на оценка на индивидуалните потребности на деца и ученици.

Допълнителна подкрепа за личностно развитие се предоставя на деца и ученици със СОП, в риск, с хронични заболявания и с изявени дарби. Тя включва:

1. работа с дете и ученик по конкретен случай;

2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;

4. предоставяне на обучение по специалните учебни предмети за учениците със сензорни увреждания;

1. ресурсно подпомагане.

Съгласно чл.82 от Наредба за приобщаващо образование, допълнителната подкрепа е:

* краткосрочна (минимум 1 учебна година, максимум – до края на етап на обучение);
* дългосрочна – повече от един етап или степен на обучение или за целия период на обучение.

**ІІ. ПРЕДПОСТАВКИ ЗА РАЗРАБОТКАТА И ПРЕДИЗВИКАТЕЛСТВА.**

Законът за предучилищното и училищно образование изисква разработването на Общинска стратегия за подкрепа за личностно развитие на децата и учениците въз основа на областната стратегия - чл. 197 от ЗПУО.

За успешно прилагане в практиката на организацията, принципите и процедурите в съответствие със Закона за предучилищното и училищно образование и Наредбата за приобщаващото образование се поставят следните предизвикателства:

**ІІ.1.** Активно и действено взаимодействие между държавни, общински органи и структури, включително доставчици на социални услуги за осигуряване на подкрепа за личностно развитие на децата и учениците.

**ІІ.2.** Философията на приобщаващото образование изисква от педагогическите специалисти придобиване на компетентности, свързани с новите нормативни промени, осмисляне на собствения им педагогически опит с родители, добри практики, възможностите за развитие на тези практики и обогатяването им с нови идеи. Приобщаващото образование предполага разширяване кръга от педагогически специалисти и екипна работа.

**ІІ.3.** Организацията и съдържанието на предучилищното и училищното образование са свързани с промени във финансирането на дейностите за обща и допълнителна подкрепа на децата и учениците.

**ІІ.4.** За осъществяване процеса на приобщаващото образование е необходимо фокусиране работата върху всички участници в процеса на образование – деца, родители, педагогически специалисти. Нетърпимост към дискриминиращите нагласи и поведение и подготовка на децата и учениците за живот в приобщаващо общество.

**ІІІ. РЕЗЮМЕ НА АНАЛИЗА ЗА СЪСТОЯНИЕТО НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 1. ОБЩА ХАРАКТЕРИСТИКА /ПРОФИЛ НА ОБРАЗОВАТЕЛНИТЕ ИНСТИТУЦИИ НА ТЕРИТОРИЯТА НА ОБЩИНА ШАБЛА.**

**III. 1.1. Общи сведения за образователните институции в община Шабла.**

В община Шабла обучението, възпитанието и социализацията на децата и учениците се организира в училища, детска градина и Център за подкрепа за личностно развитие Общински детски комплекс.

Общинската мрежа в системата на предучилищното и училищното образование обхваща ДГ „Дора Габе“ гр. Шабла, СУ „Асен Златаров“ гр. Шабла, ОУ „Св. Климент Охридски“ с. Дуранкулак и Център за подкрепа за личностно развитие/ Общински детски комплекс гр. Шабла.

**Предучилищно образование**

|  |  |  |  |  |  |  |
| --- | --- | --- | --- | --- | --- | --- |
| № | Име на детската градина | Населено място | Вид | Брой деца | | |
| 2-4 г. | 5 г. | 6 г. |
| 1. | ДГ „Дора Габе“ | гр. Шабла | общинска, целодневна организация | 28 | 26 | 28 |

В ДГ „Дора Габе“ гр. Шабла се осъществява предучилищно образование. Общият брой на децата от 2 до 6 години е 81, разпределени в 4 групи. Задължителното предучилищно образование на 4, 5 и 6 – годишните деца, регламентирано в ЗПУО, също е в тази институция. Групите в гр. Шабла са сформирани на възрастов принцип. ДГ „Дора Габе“ от 2024 година е включена в списъка на средищните детски градини и училища. Пътуващите деца са 7 от 4 населени места.

**Училищно образование**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| № | Име на училището | Населено място | Начин на финансиране | Брой деца/ ученици | | | | | | | | | | | | |
| пг | I | II | III | IV | V | VI | VII | VIII | IX | X | XI | XII |
| 1. | СУ „Асен Златаров“ | гр. Шабла | общинско | - | 14 | 19 | 12 | 14 | 21 | 23 | 18 | 21 | 21 | 16 | 17 | 20 |
|  |  |  |  |  |  |  |  |  |  |  | **216** |
| 2. | ОУ „Св. Климент Охридски“ | с. Дуранкулак | общинско | - | 8 | 9 | 7 | 6 | 2 | 8 | 6 | - |  |  |  |  |
|  |  |  |  |  |  |  | **46** |

В двете училища на община Шабла се извършва обучение за придобиване на основно и средно образование. Степен „средно образование“ се придобива в СУ „Асен Златаров“, като паралелките са професионални и всяка е формирана от две групи ученици по професии: „Сътрудник бизнес услуги“ и „Готвач“.

И двете училища в общината по статут са средищни. ОУ „Св. Климент Охридски” с. Дуранкулак е и защитено. Общият брой на пътуващите ученици е 60 от 8 населени места.

**Център за подкрепа за личностно развитие -** Общински детски комплекс (ОДК) гр. Шабла (определен с предмет на дейност съгл. § 18, ал. 2 от ЗПУО - решение № 175/ протокол № 19/ 20.10.2016 год. на ОбС Шабла и утвърден правилник за устройството и дейността на институцията - § 18, ал. 3 от Закона – решение № 191/ протокол № 21А/ 28.11.2016 год.). ОДК организира и провежда дейности с деца и ученици за развитие на интересите, способностите, компетентностите и изявата в областта на науките, технологиите, изкуствата и спорта, с които осъществява обща подкрепа за личностното им развитие.

Различните извънучилищни форми са в направления: „Научно-познавателно“, „Приложно-техническо“ и „Художествено-творческо“.

Провежданата в тях образователна, творческа и спортна дейност е въз основа на предварително проучване желанията, нагласите и потребностите на учениците. Обхванатият брой е общо 110.

ЦПЛР ОДК Шабла разполага с нереализиран потенциал за осъществяване на обща подкрепа по смисъла на чл.33 ал. 2 и ал. 4 от Наредбата за приобщаващото образование.

**III. 1.2. Данни за деца от специализираните институции за предоставяне на социални услуги и на децата, на които се предоставят социални услуги в общността или социални услуги от резидентен тип.**

|  |  |  |  |  |
| --- | --- | --- | --- | --- |
| Институция/ социална услуга | Общ брой на настанените/ ползващите социални услуги деца и ученици | Данни за включването в образование | | Брой настанени деца/ лица, невключени в образование - причини |
| Училище/ ДГ | Брой деца/ ученици |
| Център за социална рехабилитация и интеграция (ЦСРИ)  гр. Шабла | 2 | ДГ „Дора Габе“ гр. Шабла,  СУ „Асен Златаров“ гр. Шабла | 1/1 |  |
| Център за обществена подкрепа (ЦОП) гр. Шабла | 22 деца,  21 ученици | ДГ „Дора Габе“, ЦДЯ „Радост“  СУ „Асен Златаров“ гр. Шабла,  ОУ „Св. Климент Охридски“ с. Дуранкулак | 22 деца,  21 ученици | 1 дете |

Двете институции, работещи в община Шабла – ЦОП и ЦСРИ, предоставят социални услуги в общността.

В ЦОП дейностите са насочени към гарантиране най-добрия интерес на детето, неговото подпомагане за вписване в социалната среда, за пълноценно развитие на потенциала му съобразно възможности и потребности. Целева група са децата и учениците в риск. Оказва се подкрепа и на техните семейства, насочена към повишаване на родителския капацитет, насърчаване отговорното отношение към детето в семейството.

Услугите в ЦСРИ са свързани с потребностите на деца и възрастни, които имат различни физически увреждания, комбинирани нарушения, емоционално-поведенчески проблеми и дивиантно поведение, нарушения в развитието.

Възрастта на децата и учениците, на които се предоставят социални услуги, е от 3 до 17 години. И двете институции предлагат психо-социална рехабилитация.

В ЦСРИ на учениците-потребители, които са от населените места в района на общината, се предоставя двигателна и медицинска рехабилитация, трудотерапия.

В ЦОП се предоставя логопедична рехабилитация, като за децата, посещаващи ДГ „Дора Габе“ услугата е мобилна.

Няма деца, ползващи социални услуги, които да са извън системата на предучилищното и училищното образование.

В посочените по-горе институции работят специалисти, които могат да осигуряват предлагането на обща и допълнителна подкрепа за личностно развитие на децата и учениците в училищата и детската градина. Това дава възможност за компенсиране недостига на специалисти в образователните институции, където е необходимо.

**III. 1.3. Данни за обхват и посещаемост на децата и учениците според данните от Анализа.**

|  |  |
| --- | --- |
| Брой необхванати 5-годишни и 6-годишни деца на територията на общината | няма |
| Брой деца в задължителна училищна възраст, необхванати в системата на училищното образование | няма |
| Брой деца и ученици, нередовно посещаващи ДГ/ училище | 5 деца,  4 ученици |
| Брой ученици, отпаднали от системата на училищното образование | няма |

ДГ „Дора Габе“ има разработени: Стратегия за развитие на ДГ "Дора Габе за периода 2023-2028г., Програма за предоставяне на равни възможности и за приобщаване на децата от уязвимите групи, Програма за превенция риска от ранно напускане, Етичен кодекс на работещите с деца, Мерки за противодействие на тероризма, План за защита при бедствия на пребиваващите в ДГ, Мерки за повишаване качеството на образование 2024-2025г.

СУ „Асен Златаров“ гр. Шабла и ОУ „Св. Климент Охридски“ с. Дуранкулак имат разработени: Стратегия за развитие на институцията за периода 2023-2028г., Програма за предоставяне на равни възможности и за приобщаване на децата от уязвимите групи, Програма за превенция риска от ранно напускане, Мерки за противодействие на тероризма, План за защита при бедствия на пребиваващите в училището. В СУ „Асен Златаров“ е разработена училищна програма за повишаване качеството на образованието, а в ОУ „Св. Климент Охридски“ – етичен кодекс.

ЦПЛР ОДК работи по годишна програма за развитие на дейностите с различни групи деца и ученици.

Общината има приети: План за интегрирано развитие на общината – 2021 – 2027 г., План за действие на община Шабла в изпълнение на Областната стратегия за интегриране на българските граждани от ромски произход в уязвимо социално положение и други граждани в уязвимо социално положение, живеещи в сходна на ромите ситуация (2021-2027), Годишен план за действие за изпълнение на Областната стратегия за развитие на социалните услуги, Стратегия за развитие на предучилищното и училищното образование на община Шабла (2023 – 2027 г.).

В община Шабла по данни на директорите на училищата няма отпаднали ученици. Данните от ДГ „Дора Габе“ показват, че има необхванати деца в задължителна предучилищна възраст. Тревожен е фактът, свързан с нередовното посещение на учебни занятия, проблем, който се отнася и за децата в задължителна предучилищна възраст, и за учениците в средното училище в Шабла.

Обособяват се три групи причини, които са в основата на неговото съществуване: икономически, социални и етнокултурни.

При децата в задължителна предучилищна възраст нередовното посещение на занятията е свързано както с ниския жизнен стандарт на социално слабите семейства, така и с пребиваването в чужбина на родителите. Трудности, свързани с възможности, специфика на средата, в която се отглеждат децата, има със семейства от ромски произход.

Причините за нередовното посещение на учебни занятия при някои ученици са липсата на мотивация, недостатъчен родителски контрол, финансови затруднения. Двата екипа за обхват, които действат на територията на община Шабла по Механизма за съвместна работа на институциите по обхващане и задържане в образователната система на деца и ученици в задължителна предучилищна и училищна възраст, имат важна роля за изясняването им.

Анализът на състоянието на образователната система в община Шабла сочи, че има неизползвани институционални и нормативни възможности за свеждане на безпричинните отсъствия да минимум. Съотношението между брой институции и брой деца за общината показва, че общината отделя сериозен финансов ресурс за осигуряване дейността на образователните институции, но няма единна визия и разработени мерки за съвместни действия в институциите за работа по описаните проблеми.

За комплексно решаване на проблемите, свързани с отпадане от училищно образование, е необходимо по-голяма ефективност в координирането на дейностите между образователни институции, държавни и местни структури, както и доставчици на социални услуги.

**III. 2. ДЕЦА И УЧЕНИЦИ В СИСТЕМАТА НА ПРЕДУЧИЛИЩНОТО И УЧИЛИЩНОТО ОБРАЗОВАНИЕ.**

Подкрепата за личностно развитие се предоставя в съответствие с индивидуалните потребности на всяко дете или ученик съгласно чл. 4 ал. 2 от Наредбата за приобщаващо образование. Данните за децата и учениците, за които е необходимо да се осигури обща и допълнителна подкрепа за личностно развитие, обуславят необходимостта от подходяща приобщаваща среда за образование.

**III. 2.1. Данни за включването на децата и учениците във форми за развитие на интересите и потребностите.**

|  |  |  |  |  |  |
| --- | --- | --- | --- | --- | --- |
| Ученици, включени в ЦОУД за учебната 2023/ 2024 година | | Ученици, включени в училищни форми за развитие на интересите | | Брой ученици, включени в извънучилищни форми за развитие на интересите | |
| Брой групи | Брой ученици | Брой групи | Брой ученици | Брой групи | Брой ученици |
| 8 | 142 | 7 | 85 | 11 | 110 |
|  |  |  |  | деца 2 | деца 30 |

В целодневната организация на учебната дейност са включени 55,3% от учениците в общината. Обхванати са и пътуващите ученици от 8-те населени места, и ученици, които имат необходимост от самоподготовка, организирана под ръководството на квалифицирани учители.

Необходимо е да се разработят и организират дейности за осъществява допълнително обучение по учебни предмети за превенция на обучителни затруднения и/или за преодоляване на системни пропуски при усвояването на учебното съдържание по отделни учебни предмети.

Чрез включване на образователни медиатори в СУ „Асен Златаров“ и ОУ „Св. Климент Охридски“ и в ДГ „Дора Габе“ се подпомага работата с родителите с цел да се намали риска от преждевременно напускане на образователната система от децата и учениците.

В двете училища има училищни библиотеки, чиито възможности се използват от учениците и учителите. Няма назначени щатни библиотекари. Организацията и финансирането им са възложени на учители.

За общинската мрежа на предучилищното и училищното образование част от извънучилищните форми за развитие на интересите и потребностите на децата и учениците – клубове, кръжоци, състави, се осъществяват в ЦПЛР ОДК. Ръководството на тези форми се осъществява от специалисти, като общината подпомага финансирането.

На територията на община Шабла функционират осем читалища, които предоставят възможност на децата и младите хора да развиват своите интереси, способности и талант в самодейното танцово и музикално изкуство. Разнообразни форми на работа предлагат и читалищните библиотеки.

В областта на спорта съществуват седем клуба – Спортен клуб по лека атлетика „Нефтяник – 2014“, Шахматен клуб „Хармония 25“, Морски клуб „Портус Кариа“, Морски клуб „Шабла“, Баскетболен клуб „Акули Шабла“, Футболен клуб „Кария Шабла“, Спортен клуб по моделизми и въздушни спортове „Асен Йорданов – Шабла“.

Община Шабла подкрепя с финансов ресурс дейността на клубовете с цел изява на възможностите и уменията на децата и учениците, участващи в тях.

**Силни страни**, свързани с организиране, сформиране и реализиране на различни групи и форми по интереси и потребности, в които са включени и участват децата и учениците:

* Целодневната организация на учебния ден осигурява грижа за децата през деня в училище чрез: столово хранене, медицинско обслужване и безплатен транспорт за пътуващите ученици, реализиране на дейности по самоподготовка на учениците за успешно участие в процеса на обучение;
* Гарантиране участието и изявата на учениците в образователния процес и в дейността на институцията;
* Създадена подходяща среда, която активно се използва за занимания по интереси, изяви и тържества.

**Проблеми и затруднения** при организиране и формиране на групи по интереси и потребности, в които са включени и участват децата и учениците:

* Подпомагане социализацията на учениците: изграждане на умения за общуване, решаване на конфликти и социално приемливо поведение;
* Недостатъчна активност за използване на възможностите за финансиране на извънкласни и извънучилищни дейности;
* Необходимост от подобряване на материално техническата база;
* Отдалеченост на общината от големите центрове.

**Допълнителната подкрепа за личностно развитие се предоставя на деца и ученици: със специални образователни потребности; в риск; с хронични заболявания; с изявени дарби**. Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на детето или ученика, въз основа на който са часовете за ресурсно подпомагане. Всичко това се осъществява след извършена оценка на индивидуалните им потребности от екип за подкрепа за личностно развитие на детето или ученика, утвърден със заповед на директора на детската градина или училището за конкретно дете или ученик. Екипът работи съвместно с родителите, с регионалните центрове за подкрепа за процеса на приобщаващото образование.

**III. 2.2. Данни за деца и ученици в риск.**

|  |  |
| --- | --- |
| 2.1. Деца без родителска грижа или чиито родители са починали, неизвестни, лишени са от родителски права или родителските им права са ограничени, в т.ч. родители в чужбина | 5 |
| 2.2. Деца, жертва на злоупотреба, насилие, експлоатация или всякакво друго нехуманно отношение или наказание във или извън семейството му | 6 |
| 2.3. Деца в опасност от увреждане на физическото, психическото, моралното, интелектуалното и социалното развитие | 0 |
| 2.4. Деца, извършили насилие | 0 |

На територията на община Шабла има подрастващи без родителска грижа или такива, чиито родители са починали, неизвестни, лишени са от родителски права или родителските им права са ограничени, в т.ч. родители в чужбина. Броят им на този етап позволява с тях да се работи индивидуално. Дейностите в тази насока се изпълняват от училищни екипи, ЦОП, отдел „Закрила на детето“, общинска администрация.

По училища е разработен Координационният механизъм за взаимодействие при работа

в случаи на деца-жертви или в риск от насилие и за взаимодействие при кризисна интервенция, който регламентира конкретните задължения на ангажираните субекти в случаите, при които е необходима кризисна интервенция. Чрез него се обединяват ресурсите и усилията на различни институции: ОЗД, представителите на общината, Районното управление; РЗИ; личен лекар на детето; РУО на МОН; училище; детска градина; МКБППМН; съд; прокуратура, доставчик на социална услуга и др.

Образователните институции и другите такива, които работят с тези деца и ученици и имат отношение към проблемите им, водят активна политика според правомощията си за превенция на рисковото поведение и подкрепата им.

**III. 2.3. Данни за деца и ученици със специални образователни потребности.**

|  |  |
| --- | --- |
| 3.1. Общ брой на децата/ учениците със СОП, които се обучават в ДГ по чл. 35 и в училищата по чл. 38 от Закона за предучилищното и училищното образование /ЗПУО/ | 10 |
| От общия брой по т. 3.1. – с ресурсно подпомагане от РЦПППО | 9 |
| 3.2. Общ брой на децата/ учениците със СОП, които се обучават в специални училища | 0 |
| 3.3. Деца/ ученици със сензорни увреждания | 0 |
| 3.4. Деца/ ученици с множество увреждания | 3 |
| 3.5. Деца/ ученици с интелектуални затруднения | 3 |
| 3.6. Деца/ ученици с езиково- говорни нарушения | 1 |
| 3.7. Деца/ ученици със специфични нарушения на способността за учене /дислексия, дисграфия, дискалкулия/ | 2 |
| 3.8. Деца/ ученици с разстройства от аутистичния спектър | 0 |
| 3.9. Деца/ ученици с емоционални и поведенчески разстройства | 1 |
| От всички деца/ ученици със СОП – брой на децата/ учениците с необходимост от интензивна грижа и подкрепа | 2 |

Проследяването на броя на децата и учениците със СОП през последните години бележи тенденция към плавно покачване и в община Шабла. Една от причините за това е свързана с осъзнаването на проблема от родителите и търсенето на необходимите специалисти.

В рамките на данните като цяло е видно, че децата/ учениците с интелектуални затруднения са повече. Има случаи на деца/ ученици с езиково-говорни нарушения. Осигуряването на допълнителна подкрепа за личностно развитие е необходимост. Ефективността й предполага екипна работа на учителите в образователната институция, ресурсен учител, логопед, психолог.

Броят на децата/ учениците със СОП в детската градина и двете училища не е достатъчен за назначаване на специалисти, обезпечаващи ресурсното подпомагане в тях. На този етап осигуреността им е чрез Регионалния център за подкрепа на процеса на приобщаващо образование гр. Добрич. Чрез ЦОП и ЦСРИ, предоставящи социални услуги в община Шабла, общинска администрация съдейства на образователните институции за включване на специалисти „психолог“ и „логопед“, за дейности по допълнителната подкрепа. Тези действащи центрове подпомагат и осигуряването на общата подкрепа чрез работата на терен - с оказване на психологическа помощ на деца, ученици, родители и педагогически специалисти и изграждане на подходяща среда.

Ежедневната работа на ресурсен учител, психолог, логопед е важно условие за адекватна и своевременна подкрепа – обща и допълнителна, на децата и учениците. Обезпечаването опира до наличие на специалист, финансов ресурс. Неговото решаване преминава през търсене на следните възможности:

* изнесено обучение на РЦПППО гр. Добрич по детски градини и училища, свързано с методи и техники на обучение на деца и ученици със специални образователни потребности;
* мотивиране на педагогическите специалисти да получат допълнителна квалификация с оглед оказване на адекватно съдействие на нуждаещите се деца и ученици;
* активиране на училищното настоятелство и обществения съвет в дейности, свързани с оказване на подкрепа на учениците;
* работа с неправителствени организации;
* адекватно финансиране на дейностите за подкрепа за личностно развитие, реализирани от училищата – обзавеждане на кабинети съобразно потребностите на децата и осигуряване на квалификационни дейности за кадрите, които ще работят с ученици със специални образователни потребности.

**III. 2.4. Данни за деца и ученици с хронични заболявания.**

|  |  |
| --- | --- |
| Деца/ ученици с хронични заболявания | 3 |

Осигуряването на допълнителна подкрепа за личностно развитие на децата и учениците с хронични заболявания обхваща периода, необходим за лечение на детето или ученика. При необходимост срокът се удължава в зависимост от тяхното здравословно състояние. За осигуряване на качествен процес на образование и съобразявайки се със здравословното състояние на учениците, които повече от 30 последователни учебни дни не могат да се обучават в друга присъствена форма на обучение се организира индивидуална форма на обучение.

**III. 2.5. Данни за деца и ученици с изявени дарби.**

По данни на директорите на двете училища за учебната 2023-2024 година няма деца и ученици с постижения на национални или международни олимпиади и състезания в областта на науката, изкуството, спорта.

**Изведени проблеми за осигуряване на обща и допълнителна подкрепа за личностно развитие:**

* Осигуряване на необходимите условия за развитието на децата с изявени дарби;
* Липса на ефективно взаимодействие между родителите и педагогическите специалисти за гарантиране най-добрия интерес на детето за неговото личностно израстване;
* Миграцията на родителите, която е свързана или с пребиваване на деца/ ученици в чужбина, или подрастващите се оставят на грижите на роднини, които не са в състояние да упражняват ефективен контрол;

**III. 3.** **КАДРОВАТА ОБЕЗПЕЧЕНОСТ СЪС СПЕЦИАЛИСТИ В СИСТЕМАТА НА ПРЕДУЧИЛИЩНО И УЧИЛИЩНОТО ОБРАЗОВАНИЕ ЗА ОСИГУРЯВАНЕ НА ПОДКРЕПА ЗА ЛИЧНОСТНО РАЗВИТИЕ.**

**III. 3.1. Данни за персонала в училищата и ДГ и други специалисти на територията на община Шабла.**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Училище/ ДГ | Населено място | Персонал | | | Педагогически персонал | | | | | | | | | | | | | |
| Общ | Педаго  гически | Непедагогически | Директор | Зам. директор | Учител | Учител, ЦОУД | Психолог | Педагогически съветник | Логопед | Ресурсен учител | Учител на деца с умствена изостаналост | Рехабилитатор на слуха | Корепетитор | Треньор по вид спорт | Ръководител на направление ИКТ | Външни лектори /ИИД/ |
| ДГ „Дора Габе“ | гр. Шабла | 21 | 12 | 9 | 1 |  | 11 |  |  |  |  |  |  |  |  |  |  | 2 |
| СУ „Асен Златаров“ | гр. Шабла | 34 | 27 | 7 | 1 | 1 | 21 | 3 |  | 0,5 |  |  |  |  |  |  |  | 1 |
| ОУ  „Св. Климент Охридски“ | с. Дуранкулак | 15,5 | 12 | 3,5 | 1 |  | 8 | 2 |  |  |  |  |  |  |  |  |  |  |

В системата на предучилищното и училищното образование в община Шабла работят 71 човека. От тях педагогически персонал 51, в т.ч. директори 4, зам.директор – 1, педагогически съветник – специалистът е на половин щат, като съвместява с половин норма на длъжността „учител“ и 46 учители. Всички педагогически специалисти са квалифицирани и имат добър професионален опит. Тридесет и трима (33) учители са с професионално-квалификационна степен (ПКС), от които 5 - II ПКС, 15 - ІV ПКС, 13 - V ПКС.

Педагогическите специалисти се справят при работата с децата/ учениците със специални образователни потребности.

Ръководствата на училищата и детската градина в община Шабла са наясно с необходимостта от специфични умения и компетентности на своите педагогически специалисти, които трябва да са подготвени, за да реагират адекватно, както в осигуряването на кариерно ориентиране и занимания по интереси за развитие на способностите, за изява на дарбите в областта на науките, технологиите, изкуствата, спорта, така и в организирането на дейности по превенция на тормоза и насилието, като работят със специфичен инструментариум съобразно индивидуалните потребности на деца и ученици със специални образователни потребности.

В училищата, детската градина и ОДК до учебната 2023-2024 година вкл. няма назначени психолози, логопеди. Причини: Ограничени възможности на делегираните бюджети и липса на такива кадри.

**Изведени проблеми относно кадровата обезпеченост на процеса за обща и допълнителна подкрепа за личностно развитие:**

* Липса на специалисти – психолози, логопеди за обезпечаване процеса в детската градина и училищата.

*Възможни решения:*

* обучение, квалификация или преквалификация на млади специалисти за работа в образователна и социална среда;
* оптимизация на кадровата структура на образователните институции.

**III. 3.2. Информация за възможностите на училищата /ДГ за ресурсно обезпечаване на подкрепа на децата и учениците със СОП.**

|  |  |  |  |  |
| --- | --- | --- | --- | --- |
| Училище/ ДГ | Населено място | Брой деца/ ученици със СОП | Възможности за: | |
| Назначаване на ресурсни специалисти/ конкретно | Назначаване на помощник-учители |
| ДГ „Дора Габе“ | гр.Шабла | 1 | няма | няма |
| СУ „Асен Златаров“ | гр.Шабла | 7 | няма | няма |
| ОУ „Св. Кл. Охридски“ | с. Дуранкулак | 4 | няма | няма |

**III. 3.3. Кадрова осигуреност със специалисти в образователните институции на територията на община Шабла.**

Към момента на изготвяне на настоящата стратегия за подкрепа за личностно развитие на децата и учениците в община Шабла институциите в системата ан предучилищното и училищното образование срещат проблеми с ресурсното обезпечаване на децата/ учениците със СОП.

Необходими са дейности за подобряване на взаимодействието между институциите на територията на община Шабла, които предоставят социални услуги и тези в системата на образованието, които да оптимизират процеса за осигуряване на обща и допълнителна подкрепа в двете училища и детската градина.

Осигуреността със специалисти в ЦОП, ЦСРИ и други институции в община Шабла е както следва:

* Медицински специалисти – 4 лични лекари, 4 медицински сестри към практиките, 4 лекари и 2 фелдшери във филиала за спешна медицинска помощ, 2 медицински сестри в Целодневна детска ясла гр. Шабла и 1 медицинска сестра в ЦСРИ;
* Рехабилитатори – 1 в ЦСРИ;
* Логопеди – 1 в ЦОП;
* Психолози – 2 в ЦОП и ЦСРИ;
* Социални работници – 2 в ЦОП и ЦСРИ;
* Трудотерапевт – 1 в ЦСРИ;
* Сътрудник социални дейности – 1 в ЦОП.

**III. 3.4. Реализирани форми за повишаване квалификацията на педагогическите специалисти свързани с осигуряване и реализиране подкрепа за личностно развитие на децата и учениците.**

Въпреки че много педагози се включват в различни квалификационни дейности, чиято тематика относно приобщаващото образование е разнообразна, все още се отчита необходимостта от поддържаща квалификация за обогатяване на педагогическите умения и придобиване на ключови компетентности за работа с деца и ученици с цел ефективно осигуряване на обща и допълнителна подкрепа, както и търсене на форми за сътрудничество и партньорство с родителите.

Изведени проблеми, свързани с повишаване на педагогическите компетенции на учителите и директорите в посока осигуряване и реализиране подкрепа за личностно развитие на деца и ученици:

* Обученията да са ориентирани към практиката;
* Споделяне на добри практики;
* Педагогическите специалисти, чиято средна възраст е висока, имат ниска мотивация за участие в квалификационни форми;

**III. 4. ВЗАИМОДЕЙСТВИЯ И ПАРТНЬОРСКИ МРЕЖИ.**

**III. 4.1. Изградени партньорства между образователните институции и други заинтересовани страни.**

Всички институции в системата на образованието и подкрепата на личностно развитие си взаимодействат с Дирекция „Социално подпомагане“ – Отдел „Закрила на детето“, МКБППМН, ЦПЛР/ ОДК, читалища, НПО.

В община Шабла изключително работещо е партньорството с Центъра за обществена подкрепа и Центъра за социална рехабилитация и интеграция, като институции, съдействащи на деца и ученици за допълнителната подкрепа за личностно развитие.

Училищата и детската градина имат изградени традиции за партньорство и съвместни инициативи в подкрепа на деца и ученици с научни, образователни, информационни и културни институции.

В търсене на нови форми, удовлетворяващи интересите на учениците и осигуряващи им пълноценно оползотворяване на свободното време, училищата си партнират и с всички клубове, и дружества и в областта на спорта.

**III. 4.2. Изграждане на партньорства с други институции, функциониращи на територията на** община Шабла и извън нея в изпълнение на дейностите по подкрепа на личностното развитие.

Процесът на подкрепа за личностно развитие предполага по-активното включване на институции и фирми в осигуряването на разнообразни дейности с цел реализиране на по-дългосрочни съвместни инициативи съобразно индивидуалните потребности на децата и учениците.

**III. 5. АНАЛИЗ НА СЪСТОЯНИЕТО НА ОБЩИНА ШАБЛА.**

**III. 5.1. Общинска политика за подкрепа на личностното развитие на децата и учениците,** специфични условия, обективни и субективни трудности, рискове, възможни решения.

Формирането на общинска политика за подкрепа на личностно развитие на децата и учениците се влияе от неблагоприятните тенденции в демографската характеристика на община Шабла – намаляващ брой на населението поради отрицателен естествен прираст и миграция, породена от икономически фактори, свързани с осигуряване трудова заетост. Тези процеси имат своето отражение върху институциите в системата на предучилищното и училищното образование – трудности при формиране на групите и паралелките съответно в детската градина и училищата, съществуване на стабилни ядра в ученическата общност, които въздействат върху процеса на формиране на устойчиви нагласи и мотивация за учене. В резултат на свиване на производствата, обема на работа и промяната в ситуацията на пазара на труда равнището на заетост е в спад. Това създава предпоставки от социален характер, които не благоприятстват за редовното посещение на децата и учениците. Много внимание изискват проблемите със задържането в детската градина и училищата на подрастващите от ромски произход. Педагогическите специалисти имат компетентности за осъществяване процеса на обща и допълнителна подкрепа за личностно развитие. За неговия напредък е необходимо да се оптимизира организацията, да се осигурят необходимите обучения.

Специалисти като психолог, логопед, ресурсен учител в образователните институции на община Шабла няма. Ресурсното подпомагане се извършва чрез Регионалния център за подкрепа на процеса за приобщаващо образование и ЦОП Шабла. Проблемът е финансов, кадрови и организационен.

Трудности има с изграждането на достъпна архитектурна среда. Усилията с реализираните дейности, финансирани от бюджета, не обезпечават нормативно изискваните условия. Кандидатстването по проекти е начин за осигуряване средства за създаване подходяща среда.

**III. 5.2. Сътрудничество между институциите в системата на предучилищното и училищното образование, държавните и местните органи и структури и доставчиците на социални услуги.**

Има сътрудничеството в системата на предучилищното и училищното образование между всички институции, свързани с тях. Всяка институция осигурява подкрепа в рамките на своите правомощия. В община Шабла социалните услуги се реализират чрез ЦОП и ЦСРИ. Диалогът и обменът на информация са на добро ниво. Работещите психолози и логопед към социалните институции са в помощ на педагогическите специалисти в училищата и детската градина. Логопедичната работа в детската градина е под формата на мобилна услуга. Важно в това сътрудничество между институциите е определянето на задължителни изисквания към всички участници в процеса на осъществяване на приобщаващо образование и отговорностите на всеки, съобразно определените му функции.

**III. 5.3. Добри практики в областта на приобщаващото образование.**

При работата с деца и ученици със СОП има добра координираност между ресурсните учители от РЦПППО гр. Добрич и училищните екипи за подкрепа за личностно развитие.

По европейските проекти, по които работят, училищата си сътрудничат и с образователни институции от други държави – Румъния, Полша.

Училищата и детската градина имат изградени традиции, чрез които се дава възможност за изява и развитие на заложбите и таланта на подрастващите – училищни и детски празници, участие във фестивали на различно ниво, спортни мероприятия, организиране на изложби, провеждане на училищни дебати и др.

В детската градина се налага все повече като добра практика действащият Родителски съвет, чиято дейност по съдържание е свързана с проблемите на възпитанието и образованието на децата. Принципът, заложен в основата й, е взаимната информираност и прозрачност на работата и инициативите в ДГ, което спечели подкрепата и положителното отношение на родителите.

**Подкрепа на личностното развитие на децата и учениците -** Извънучилищни дейности в ЦПЛР ОДК, които са отворени и съобразени с желания, интереси, потребности на децата и учениците.

**Изграждане позитивен организационен климат –** Организирани летни занимания за децата и учениците чрез ЦПЛР,Зелен образователен център, читалищата на територията на общините, като се осигуряват възможности за достъп на всички желаещи.

**Развитие на училищната общност –** Насърчаващи и поощрителни инициативи от страна на общинска администрация, свързани с изяви и успехи на децата и учениците на различни нива – олимпиади, фестивали, конкурси, състезания – организирани празници, гостувания на изявени техни връстници от областта и региона и др.

**ІV. ВИЗИЯ И СТРАТЕГИЧЕСКИ ЦЕЛИ НА ОБЩИНСКАТА СТРАТЕГИЯ.**

Направеният анализ на образователната мрежа в община Шабла, който включва обхвата на децата и учениците, кадровата обезпеченост с педагогически и непедагогически специалисти, реалното състояние на общата и специализираната среда и възможностите за обезпечаване на дейностите, свързани с подкрепа за личностно развитие, е определящ при формиране на визията, целите на Общинската стратегия и дейности за нейното реализиране.

**IV.1. Визия**

Осъзнато и пълноценно осъществяване на обща и допълнителна подкрепа за личностно развитие на децата и учениците в образователните институции чрез осигуряване на ключови фактори и ресурси от всички заинтересовани страни в системата на предучилищното и училищното образование в община Шабла.

**IV.2. Цели**

Целите са формулирани в ясни дефиниции, ясни и реално измерими, чието реализиране ще доведе до описаното във визията желано състояние на образователните институции в община Шабла.

**Стратегически цели на Общинската стратегия**

Основната цел на Стратегията за новия отчетен период е осигуряване на приобщаващо, равноправно и качествено образование, подпомагане и насърчаване на децата и учениците за максимално развитие на техните възможности и индивидуални потребности чрез ефективното взаимодействие на всички заинтересовани страни.

**Стратегическа цел 1:**

Гарантиране на всяко дете и ученик на правото му на качествено образование и на достъп до обща и допълнителна подкрепа за личностно развитие в зависимост от неговите потребности, възможности, личностни качества, знания, умения и интереси.

**Стратегическа цел 2:**

Насърчаване усъвършенстването на професионалните умения на ангажираните специалисти с предоставянето на обща и допълнителна подкрепа за личностно развитие.

**Стратегическа цел 3:**

Междуинституционално взаимодействие между местните и държавни органи и структури, образователни институции, доставчиците на социални услуги, граждански организации и родители за посрещане на разнообразието от образователни потребности на децата и учениците.

**V. ДЕЙНОСТИ ЗА ПОСТИГАНЕ НА СТРАТЕГИЧЕСКИТЕ ЦЕЛИ**

**В изпълнение на стратегическа цел 1:**

- Организиране и провеждане на ранна диагностика на деца и ученици с цел превенция на обучителни трудности.

- Осигуряване на подкрепяща среда за обучение и възпитание според установените потребности чрез изграждане на достъпна архитектурна среда и осъвременяване на кабинети и класни стаи/занимални, благоустрояване на дворни пространства, Подобряване на условията за хранене и др. Разработване на учебни програми и рамки за оценяване, в чийто център са самите учащи.

- Създаване на условия за пълноценно използване на свободното време на младите хора чрез осъществяване на извънкласни и извънучилищни форми в образователните институции според интересите на децата и учениците, разширяване и разнообразяване на формите за осмисляне свободното време чрез дейността на културни институции, спортни клубове, туристически дружества и други.

- Насърчаване на деца с изявени дарби чрез подпомагане на даровити деца от община Шабла със средства от държавния и общинския бюджет, подкрепа развитието на творческия потенциал на младите хора за утвърждаване на общочовешките и европейски ценности и съхраняване на българските традиции.

- Провеждане на социална и здравна политика, насочена към децата и учениците чрез профилактика и диагностика на често срещани заболявания в ранна детска и училищна възраст, осигуряване на условия за повишаване двигателната активност и системно практикуване на спорт.

- Превенция на рисковото сексуално поведение сред децата и младите хора в общината.

- Превенция на употребата на психоактивни вещества.

- Превенция на трафика на хора и закрила на жертвите на трафик.

- Превенция на асоциалното поведение и противообществени прояви на малолетните и непълнолетните.

- Разработване и финансирането на общински програми с различна образователна насоченост.

**В изпълнение на стратегическа цел 2:**

- Повишаване компетентностите на учителите, образователните медиатори, педагогическите съветници, психолози, логопеди, социални работници (вкл. чрез споделяне на опит и взаимно учене) за успешно включване и пълноценно участие на децата/учениците в образователния процес.

- Привличане на родителите като сътрудници в процесите на подкрепа за личностно развитие за ефективна комуникация с институциите, предоставящи мерки за подкрепа, осигуряване подкрепа от специалисти и многопосочна работа със семейството.

- Насърчаване присъединяването на образователните институции в платформи, регистри и други форми за образователни ресурси и дейности за обща и допълнителна подкрепа за личностно развитие на децата и учениците.

**В изпълнение на стратегическа цел 3:**

- Идентифициране на проблеми, свързани с осигуряване на подкрепа на децата и учениците и планиране на дейности за преодоляването им.

- Насърчаване на взаимодействието и сътрудничеството между различните институции, органи и структури, осигуряващи подкрепа за личностно развитие на територията на община Шабла.

- Стимулиране участие в международни, национални и регионални проекти и програми за подобряване на общата подкрепяща среда и разширяване на обхвата на дейности по обща и допълнителна подкрепа за личностно развитие на деца и ученици.

- Провеждане на информационни кампании и мероприятия сред родители и общественост за разясняване на взаимните ползи от приобщаващото образование на децата и учениците, нуждаещи се от обща и допълнителна подкрепа, както и за преодоляване на негативни стереотипи и дискриминационни нагласи.

- Разработване и прилагане на модели на взаимодействие дете/ученик –родители– учители –медиатори/социални работници за превенция на отпадането от образователната система.

- Подкрепа на Механизма за съвместна работа на институциите по обхващане и включване в образователната система, в т.ч. проследяване на всеки случай на дете/ученик при пътуване и миграция и/или в риск от отпадане, както и подобряване на междуинституционалния обмен на информация.

**VI. ОЧАКВАНИ РЕЗУЛТАТИ ОТ ИЗПЪЛНЕНИЕТО НА ПРЕДВИДЕНИТЕ ДЕЙНОСТИ**

1. Участие на всички заинтересовани страни в процеса на приобщаващото образование.

2. Идентифицирани групи деца и ученици, нуждаещи се от допълнителна подкрепа.

3. Идентифицирани проблеми и предложени решения за осъществяване на приобщаващото образование.

4. Формирани училищни политики за идентифициране на нуждите и предоставяне на обща и допълнителна подкрепа в зависимост от индивидуалните потребности на децата и учениците. 5. Създадени условия в образователните институции за реализиране принципите на приобщаване на децата и учениците, нуждаещи се от допълнителна подкрепа.

6. Намален брой на необхванатите деца и ученици със СОП в задължителна училищна възраст.

**VII. КАЧЕСТВЕНИ КРИТЕРИИ ЗА ОЦЕНКА НА ИЗПЪЛНЕНИЕТО НА ОБЩИНСКАТА СТРАТЕГИЯ.**

* Брой образователни институции, участващи в национални програми и проекти за осигуряване процеса на приобщаващото образование;
* Брой педагогически специалисти, участвали в обучения за развитие на професионалните компетентности за предоставяне на обща и допълнителна подкрепа за личностно развитие;
* Брой институции със значително подобрение на материалната база – нови елементи на специализирана среда;
* Брой институции, в които работят педагогически съветници, психолози, логопеди и помощник на учителя.
* Брой и наличие на разнообразие от дейности, които осигуряват обща и допълнителна подкрепа в ЦПЛР/ОДК .

**VІII. КООРДИНИРАНЕ НА ИЗПЪЛНЕНИЕТО НА ОБЩИНСКАТА СТРАТЕГИЯ.**

Общинската стратегия за подкрепа за личностно развитие на децата и учениците се изпълнява от институциите, които работят в община Шабла и са ангажирани с осигуряване на подкрепата за личностно им развитие.

Общинската стратегия е разработена при спазване разпоредбите на чл.197, ал .1 и 2 от ЗПУО, след приемане на Областната стратегия и решение на Общински съвет за период от 2 години.

За изпълнение на Общинската стратегия, ежегодно до 30 април, Общински съвет, по предложение на Кмета и след съгласуване с Регионалното управление на образованието, приема годишен план за изпълнение на дейностите за подкрепа на личностно развитие.

Информация за изпълнените дейностите и постигане на критериите за оценка на изпълнението на Общинската стратегия се внася в Общински съвет три месеца преди изтичане на срока на Стратегията. Тази информация се предоставя в Областна администрация гр. Добрич съгласно раздел VІІ (Координиране на изпълнението на Областната стратегия).